Diari Oficial de la Generalitat Valenciana


Sumari del DOGV 5061, del 01-08-2005 (2005/8494)

RESOLUCIÓ de 10 de maig de 2005, del president de l'Institut de la Petita i Mitjana Indústria de la Generalitat Valenciana (IMPIVA), per la qual es modifiquen les bases del programa de formació per a emprenedors de la convocatòria d'ajudes dirigida als centres europeus d'empreses i innovació de la xarxa IMPIVA de l'exercici 2005.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5061

Data del DOGV
:   01-08-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/8494


Data del document
:   10-05-2005

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * projecte d'investigació
    * ajuda pública
    * suport econòmic
    * innovació
    * ajuda a les empreses

RESOLUCIÓ de 10 de maig de 2005, del president de l'Institut de la Petita i Mitjana Indústria de la Generalitat Valenciana (IMPIVA), per la qual es modifiquen les bases del programa de formació per a emprenedors de la convocatòria d'ajudes dirigida als centres europeus d'empreses i innovació de la xarxa IMPIVA de l'exercici 2005. [2005/X8494]
  
Per Resolució de 10 de maig de 2005, del president de l'IMPIVA, es van convocar les ajudes dirigides als Centres Europeus d'Empreses i Innovació de la Xarxa IMPIVA, que van ser publicades el 28 d'abril de 2004, en el Diari Oficial de la Generalitat Valenciana (DOGV). En la dita convocatòria es regula el programa de formació per a emprenedors les bases del qual establixen que els costos que són subvencionables sols són admissibles a partir de la resolució de concessió de les ajudes.
  
Vist l'informe del Departament de creació d'empreses de l'IMPIVA, amb data 6 de maig de 2005, en el qual es manifesta la necessitat de modificar allò que indica el paràgraf anterior a fi que puguen contemplar-se els projectes formatius duts a terme des del principi de l'exercici 2005.
  
D'acord amb l'article 5 del Decret 111/2004, de 2 de juliol, del Consell de la Generalitat, pel qual s'aprova el Reglament de l'IMPIVA, resolc:
  
Contemplar com a costs incentivables del programa de Formació per a Emprenedors de la convocatòria d'ajudes dirigida als Centres Europeus d'Empreses i Innovació de la Xarxa IMPIVA, aprovada per Resolució de 10 de març de 2005, del president de l'IMPIVA (DOGV núm. 4.995, de 28 d'abril de 2004), els produïts des de l'1 de gener de 2005.
  
La present resolució que és definitiva en la via administrativa, i contra la qual es pot interposar recurs amb caràcter potestatiu de reposició en el termini d'un mes comptador des de l'endemà de la notificació, o recurs contenciós administratiu en el termini de dos mesos davant el Jutjat Contenciós Administratiu competent d'acord amb els criteris que establix l'article 14 de la Llei 29/1998, de 13 de juliol, reguladora de la Jurisdicció Contenciosa Administrativa.